MUNICIPIUL CRAIOVA

CONSILIUL LOCAL AL MUNICIPIULUI CRAIOVA

        HOTĂRÂREA NR. 499

privind aprobarea execuției bugetului creditelor externe al municipiului Craiova, aferentă primelor 11 luni ale anului 2025 (30 noiembrie 2025)

Consiliul Local al Municipiului Craiova, întrunit în şedinţa ordinară din data de 18.12.2025;
          Având în vedere referatul de aprobare nr.408455/2025, raportul nr.410144/2025 al Direcţiei Economico-Financiară şi raportul de avizare nr. 412002/2025 al Direcţiei Juridice, Asistenţă de Specialitate şi Contencios Administrativ prin care se propune aprobarea execuției bugetului creditelor externe al municipiului Craiova, aferentă primelor 11 luni ale anului 2025 (30 noiembrie 2025) și avizele nr.43/2025 al Comisiei I-Buget Finanţe, Studii, Prognoze şi Administrarea domeniului şi nr.45/2025 al Comisiei V-Juridică, Administraţie Publică şi Drepturi Cetăţeneşti;
În conformitate cu prevederile art.49, alin.13 din Legea nr.273/2006 privind finanţele publice locale, modificată şi completată;
              În temeiul art.129 alin.2 lit.b coroborat cu alin.4 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă execuția bugetului creditelor externe al municipiului Craiova, aferentă primelor 11 luni ale anului 2025 (30 noiembrie 2025), conform anexelor nr.1 și 2 care fac parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Relații cu Consiliul Local și Direcţia Economico-Financiară vor aduce la îndeplinire prevederile prezentei hotărâri.

